**ALTE CLAUZE FARMACII 2017**

**Art. 26**(1)Furnizorul de medicamente este obligat să menţină în termen de valabilitate toate documentele care au stat la baza încheierii prezentului contract.

(2) Pentru asigurarea de răspundere civilă, furnizorul are obligaţia încheierii poliţei la valoarea prevăzută în actele normative în vigoare şi actualizarea acesteia conform legii, atât la nivel de furnizor cât şi pentru personalul care desfăşoară activitate în contract cu casa.

(3) În cazul în care furnizorul intră în procedură de insolvență, este obligat să anunțe CASMB în termen de maxim 5 zile.

**Art. 27**(1)Furnizorul se obligă să depună, prin mijloace electronice de transmitere la distanţă, documentele justificative privind raportarea activităţii realizate în vederea decontării, formularele de raportare şi fişierele de date necesare raportării în sistemul unic integrat şi să utilizeze numai formularele elaborate de CNAS şi/sau CASMB.

(2) Nerespectarea termenului de raportare şi / sau neconformitatea formularelor / machetelor în format electronic, precum şi nedepunerea facturii de corecţie pentru sumele rezultate în urma validării raportărilor lunare, atrage după sine decalarea termenelor de plată cu un număr de zile lucrătoare egal cu numărul zilelor cu care furnizorul a depăşit termenul, respectiv până la remedierea situaţiei.

(3) Orice sumă care trebuie reţinuta, inclusiv din actiuni de control la furnizor realizate pe durata de aplicabilitate a prezentului contract sau pe contractele încheiate anterior între furnizor și CASMB și a carei constatare a fost ulterioară plăţii efectuate pentru factura lunii corespunzătoare va fi purtătoare de dobânzi şi penalități și se va scade din sumele ce urmează a fi plătite de către CASMB sau, după caz, se va depune la casieria CASMB.

(4) Orice serviciu prestat de către furnizor și decontat de CASMB în afara perioadei de valabilitate a documentelor care au stat la baza încheierii contractului poate fi considerat de CASMB ca fiind prestat fără respectarea condițiilor prevăzute de prezentul contract iar contravaloarea acestuia poate fi recuperată de CASMB.

(5) CASMB va deconta lunar contravaloarea medicamentelor eliberate şi validate, în limita prevederilor bugetare şi a deschiderilor de credite cu această destinaţie.

**Art. 28** Întreruperea temporară a activităţii furnizorului totală/parţială, după caz, (inchiderea farmaciei pentru efectuarea de concediu de odihna) va fi anunţată în scris şi înregistrată la CASMB cu cel puţin 48 de ore anterior producerii evenimentului. Fac excepţie cazurile de forţă majoră sau evenimentele de natura urgenţelor medico-chirurgicale.

**Art. 29** (1) Reprezentantul legal răspunde de exactitatea datelor cuprinse în actele justificative (facturi, borderouri centralizatoare si prescriptii medicale) şi în decont.

(2) Farmacia raspunde de eliberarea de medicamente pentru prescriptiile medicale ce nu contin toate datele obligatorii privind prescrierea si eliberarea acestora, prin nedecontarea de catre CASMB a contravalorii acestora, cu exceptia tratamentului prescris pentru afectiunile acute, pentru care raspunderea apartine medicului prescriptor.

**Art. 30**(1) Se suspendă contractul pentru furnizorul/punctul de lucru, unde se constată că reprezentantul legal/angajatul-farmacist/asistent de farmacie că au săvârșit fapte sancționate de legea penală în legătură cu obiectul contractului încheiat cu CASMB și se află în anchetă/ litigiu penal sau arest, comunicat la CASMB de către instituțiile abilitate.

(2) Suspendarea operează până la data depunerii la registratura CASMB de către partea interesată a documentului care atestă dreptul de a continua activitatea.

**Art. 31**Furnizorul are obligația să depună borderouri în care fiecare prescripţie medicală să poarte un număr curent care trebuie să fie acelaşi cu numărul de ordine pe care îl poartă prescripţia medicală atat fizic cat si in Sistemul Informatic Unic Integrat (bon fiscal). Borderoul va conţine şi serie si numar prescriptive, codul de parafă al medicului, codul numeric personal/CID al asiguratului, numărul cardului european, pentru titularii de card european de asigurări sociale de sănătate, respectiv ţara, numărul paşaportului şi tipul de formular, pentru beneficiarii formularelor/documentelor europene. În borderouri vor fi evidenţiate distinct prescripţiile întocmite de medicii de familie pe baza scrisorii medicale de la medicii de medicina muncii, precum şi prescripţiile eliberate pentru titularii de card european şi beneficiarii formularelor / documentelor europene (distinct pentru fiecare tip de formular european).

**ART. 32 (1**) Solicitarea/anunţul furnizorului privind orice modificare a relațiilor contractuale ce poate interveni pe parcursul derulării contractului, se depune în scris, la CASMB, însoţită de documente justificative.

(2) Încheierea actelor adiţionale privind modificările şi operarea datelor în Sistemul Informatic Unic Integrat se face de către CASMB de regulă în termen de 10 zile calendaristice de la data anunţului/solicitării furnizorului.

**ART. 33** În cazul în care contractul dintre furnizor si casele de asigurări de sănătate a fost reziliat în condiţile prevăzute la art.194, aliniatul (3) din Anexa 2 la H.G. nr. 161/2016, CASMB nu va mai intra în relaţii contractuale cu furnizorul timp de 5 ani de la data rezilierii contractului. CASMB nu vor accepta, timp de 5 ani de la data rezilierii contractului, inregistrarea în niciun alt contract a entităţilor care preiau drepturile şi obligaţiile furnizorului sau care au acelaşi reprezentant legal şi/sau acelaşi acţionariat.

**ART. 34**(1)Furnizorul are obligaţia de a semna actele adiţionale aferente contractului de furnizare de servicii medicale, în termen de maxim două zile lucrătoare de la înștiințarea CASMB prin email sau telefonic.

(2) Nerespectarea obligației prevăzută la alin. (1) conduce pentru actele adiționale prevăzute la art. 8 alin. (3) la neînregistrarea facturii lunare iar pentru celelalte acte adiționale la decalarea termenelor de plată cu un număr de zile lucrătoare egal cu numărul zilelor cu care furnizorul a depăşit termenul sau la suspendarea activității în Sistemul Informatic Unic Integrat.

**ART. 35**  CASMB se obligă să informeze furnizorul prin mijloace de comunicare proprii (avizier, telefon, scrisori, website, poştă electronică, etc.) asupra condiţiilor privind derularea contractului, iar furnizorul se obligă să ia la cunoştinţă şi să le aplice

**ART. 36** În situația în care furnizorul solicită includerea în contract a unui punct de lucru care a fost achiziționat de acesta printr-una din modalitățile legale, acesta va fi inclus in contract în baza autorizației sanitare de funcționare care conține mențiunea transferului și a celorlalte documente obligatorii. La obținerea noii atorizații sanitare de funcționare, furnizorul are obligația de a obține o decizie de evaluare care să reflecte aceste modificări.